แบงก์9แห่งรอบราชประสงค์ปิดหนีม็อบแดง
ธปท.แจ้งปิดสาขาธนาคารพาณิชย์ 9 แห่ง รวม 12 สาขา รอบบริเวณพื้นที่ชุมนุมแยกราชประสงค์&nbsp;
19 พ.ค. 2554

ธปท.แจ้งปิดสาขาธนาคารพาณิชย์ 9 แห่ง รวม 12 สาขา รอบบริเวณพื้นที่ชุมนุมแยกราชประสงค์  
ธนาคารแห่งประเทศไทย(ธปท.) ออกประกาศแจ้ง การขอปิดทำการสาขาธนาคารพาณิชย์ชั่วคราว เนื่องจากเหตุการณ์ชุมนุมของกลุ่มเสื้อแดง ที่บริเวณสี่แยกราชประสงค์ โดยมีธนาคารขอปิดทำการ 9 ธนาคาร รวมทั้งสิ้น 12 สาขา  โดยธนาคารที่ขอปิดส่วนใหญ่เป็นสาขาที่ตั้งอยู่ในห้างสรรพสินค้าเซ็นทรัลเวิลด์ และห้างบิ๊กซี ราชดำริ  
ทั้งนี้ ธนาคารพาณิชย์ที่ขอปิดสาขาชั่วคราว ในชั่ววันที่ 19 พ.ค.ในช่วงเวลาตั้งแต่ 15.00น. ที่มีการชุมนุมคนกลุ่มคนเสื้อแดงประกอบด้วย 1.ธนาคาร.ไทยพาณิชย์ ขอปิดสาขาเซ็นทรัลเวิลด์ สาขาเซ็นทรัลเวิลด์ทาวเวอร์ สาขาบิ๊กซี ราชดำริ 2.ธนาคารกสิกรไทย ขอปิดสาขาเซ็นทรัลเวิลด์ 3.ธนาคารทหารไทย ขอปิดสาขาเซ็นทรัลเวิลด์ 4.กรุงเทพ ขอปิดสาขาเซ็นทรัลเวิลด์ และสาขาบิ๊กซี ราชดำริ 5.ธนาคารทิสโก้ ขอปิดสาขาเซ็นทรัลเวิลด์ 
6.ธนาคารกรุงไทย ขอปิดสาขา ห้างสรรพสินค้าเซ็นทรัลเวิลด์ 7.ธนาคารสแตนดาร์ดชาร์เติดร์ ไทย(SCBT) ขอปิดสาขาเซ็นทรัลเวิลด์ ตั้งแต่เวลา 8.ธนาคารกรุงศรีอยุธยา ขอปิดสาขาเซ็นทรัลเวิลด์ และ 9.ธนาคารนครหลวงไทย ขอปิดสาขาเซ็นทรัลเวิลด์